सूत्रों के मुताबिक राज्य सरकार सौर पंपों और बिजली से चलने वाले उपकरणों की खरीद पर नई रियायतों का ऐलान कर सकती है। राज्य सरकार डीजल आधारित खेती की जगह बिजली को बढ़ावा देने की योजना पर काम कर रही है। एक अलग फीडर का निर्माण भी हो रहा है। सरकार किसानों को सौर पंपों और बिजली से चलने वाले दूसरे उपकरणों के इस्तेमाल के लिए प्रोत्साहित भी कर रही है। ऐसे में नए वित्त वर्ष में उप मुख्यमंत्री बिजली से चलने वाले कृषि उपकरणों पर ज्यादा रियायतों का ऐलान कर सकते हैं। पारदर्शिता के लिए इन रियायतों को सीधे किसानों के खाते में भी डालने पर भी सरकारी अधिकारी विचार कर रहे हैं।